Bankların təsnifləşdirilməsi

İlk növbədə emissiya və kommersiya banklarını bir- birindən ayırmaq lazımdır.

Yerinə yetirdikləri əməliyyatlara görə bankları universal və ixtisaslaşdırılmış banklara ayırırlar.

Universal banklara bütün bank əməliyyatlarını və xidmətlərini göstərmək iqtidarında olan bankları aid edirlər. Bankların univesallığı dedikdə, onların məhdudiyyətsiz fəaliyyət tipi:

* İstehsalın ayrı-ayrı sahələri üzrə;
* Müştərilərin tərkibi üzrə;
* Kəmiyyət baxımından;
* Regionlar üzrə.

Universal banklar müxtəlif növ sahələri kreditləşdirdiyi halda, ixtisaslaşdırılmış banklar əsasən müəyyən bir sahənin kreditləşdirilməsi ilə məşğuldurlar. Həmçinin onu da qeyd etmək lazımdır ki, universal bamklar həm fiziki, həm də hüquqi şəxslərə xidmət göstərdiyi halda, ixtisaslaşdırılmış banklar yalnız ayrı-ayrı şəxslərin xidmətinə yönələn fəaliyyətlə məşğuldurlar.

Mülkiyyətinə görə banklar aşağıdakı kimi təsnifləşdirilir:

1. Dövlət bankları
2. Səhmdar banklar
3. Kooperativ banklar
4. Qarışıq banklar

Keçid dövründə banklar üzərində dövlət mülkiyyəti forması hələ müəyyən qədər qalmaqdadır. Belə ki, bir sıra bankların kapitalında, əlbəttə əvvəlki həcmdə olmasa da, bu günə kimi dövlət özünün müəyyən qədər payını saxlamaqdadır. Dövlət mülkiyyəti bank təsərrüfatında

özünü başqa formada da göstərə bilər. Belə ki, dünya təcrübəsində banklar dövlətin hüquqi müvəkkili kimi çıxış edə bilərlər. Bu banklar ölkə iqtisadiyyatının inkişafını təmin edən bir sıra dövlət proqramlarının maliyyələşdirilməsinə xidmət göstərirlər. Bu banklar səhmdar cəmiyyət şəklində də fəaliyyət göstərə bilərlər. Bu zaman kommersiya banklarının səhmdarları kimi dövlət müəssələri iştirak edə bilərlər.

Fəaliyyət çərçivəsinə görə banklar bölünür:

* İri
* Orta
* Kiçik banklar.

Dünyanın bir sıra ölkələrində kredit təşkilatları arasında xırda kredit təşkilatları da mövcuddur. Bunlara kredit kooperasiyaları, qarşılıqlı kredit cəmiyyətləri, tikinti- əmanət kassaları və s. aiddir. Bu təşkilatların üstünlüyü budur ki, onlar çox da iri olmayan müəssələrlə iş birliyi yaradır, kiçik və orta təsərrüfatçılığa təkan verir və xırda yığımları bir yerə cəmləyərək, onları yerli ehtiyacların ödənilməsinə mobilizə edirlər. Xidmət göstərdiyi ərazilərə görə banklar:

* Yerli
* Regional
* Milli
* Beynəlxalq banklara ayrılırlar.

Yerli banklara əsasən, yerli əhaliyə, eyni ərazinin əhalisinə xidmət göstərən banklar aiddir. Ərazi bankları bir neçə regionun tələbatını təmin edən banklardır. Milli banklar ölkə daxilində fəaliyyət göstərən və əsasən öz vətəndaşlarına xidmət edən banklardır. Beynəlxalq

banklar isə ayrı-ayrı ölkələrin müştərilərinin bir-birilə əlaqəsinə xidmət göstərən banklardır.

Filiallarının sayına görə bankları:

* Çoxfiliallı
* Filialsız banklara ayırmaq olar.

Misal üçün ölkəmizdə fəaliyyət göstərən banklardan ATA bankı çoxfiliallı banklara aid etmək olar.

Xidmət göstərdiyi sahələrdən asılı olaraq bankları:

* Birsahəli
* Çoxsahəli banklara aid etmək olar.